CELEX: 62013CB0024
Language: mt
Date: 2014-01-16 00:00:00
Title: Kawża C-24/13: Digriet tal-Qorti tal-Ġustizzja (Id-Disa’ Awla) tas- 16 ta’ Jannar 2014 (talba għal deċiżjoni preliminari tal-Fővárosi Közigazgatási és Munkaügyi Bíróság – l-Ungerija) – Dél-Zempléni Nektár Leader Nonprofit kft vs Vidékfejlesztési Miniszter (Agrikoltura — Regolament (KE) Nru 1698/2005 — FAEŻR — Rekwiżiti marbuta mal-forma legali ta’ gruppi ta’ azzjoni lokali — Tibdil tal-imsemmija rekwiżiti — Kompetenza tal-Istati Membri — Limiti)

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/17
            
         Digriet tal-Qorti tal-Ġustizzja (Id-Disa’ Awla) tas-16 ta’ Jannar 2014 (talba għal deċiżjoni preliminari tal-Fővárosi Közigazgatási és Munkaügyi Bíróság – l-Ungerija) – Dél-Zempléni Nektár Leader Nonprofit kft vs Vidékfejlesztési Miniszter
   (Kawża C-24/13) (1)
   
   ((Agrikoltura - Regolament (KE) Nru 1698/2005 - FAEŻR - Rekwiżiti marbuta mal-forma legali ta’ gruppi ta’ azzjoni lokali - Tibdil tal-imsemmija rekwiżiti - Kompetenza tal-Istati Membri - Limiti))
   2014/C 112/20
   Lingwa tal-kawża: l-Ungeriż
   
      Qorti tar-rinviju
   
   Fővárosi Közigazgatási és Munkaügyi Bíróság
   
      Partijiet fil-kawża prinċipali
   
   
      Rikorrent: Dél-Zempléni Nektár Leader Nonprofit kft
   
      Konvenut: Vidékfejlesztési Miniszter
   
      Suġġett
   
   Talba għal deċiżjoni preliminari – Fővárosi Közigazgatási és Munkaügyi Bíróság – Interpretazzjoni tar-Regolament tal-Kummissjoni (KE) Nru 1974/2006, tal-15 ta’ Diċembru 2006, li jistabbilixxi regoli ddettaljati għall-applikazzjoni tar-Regolament tal-Kunsill (KE) Nru 1698/2005 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (ĠU 2008, L 322M, p. 305) u tal-Artikolu 62 tar-Regolament tal-Kunsill (KE) Nru 1698/2005, tal-20 ta’ Settembru 2005, dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (ĠU 2010, L 286M, p. 26) – Kumpannija mingħajr skop ta’ lukru li ġiet iddikjarata grupp ta’ azzjoni lokali Leader, stabbilit fir-rigward tal-għajnuna agrikola – Irtirar tal-isem ta’ grupp ta’ azzjoni lokali minħabba li biss l-assoċjazzjonijiet jistgħu jiġu kklassifikati bħala tali
   
      Dispożittiv
   
   
               1)
            
            
               Id-dispożizzjonijiet tar-Regolament tal-Kunsill (KE) Nru 1698/2005, tal-20 ta’ Settembru 2005, dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR), b’mod partikolari l-Artikoli 61 u 62 ta’ dan tal-aħħar, għandhom jiġu interpretati fis-sens li huma ma jirrikjedux u, bħala prinċipju, lanqas ma jipprojbixxu l-adozzjoni ta’ dispożizzjonijiet nazzjonali li jipprevedu li grupp ta’ azzjoni lokali li jissodisfa l-kundizzjonijiet kollha enumerati fl-Artikolu 62(1) ta’ dan ir-regolament jista’ jeżerċita l-attività tiegħu biss taħt forma legali partikolari. Madankollu, hija l-qorti tar-rinviju li għandha tiżgura li, fid-dawl tal-karatteristiċi rilevanti kollha tagħha, tali leġiżlazzjoni ma tostakolax l-applikabbiltà diretta tal-imsemmi regolament u li tippreċiża l-eżerċizzju tal-marġni ta’ diskrezzjoni mogħtija lill-Istati Membri minn dan l-istess regolament filwaqt li tibqa’ fil-limiti tad-dispożizzjonijiet ta’ dan tal-aħħar. Il-qorti tar-rinviju għandha wkoll tiżgura li din il-leġiżlazzjoni nazzjonali tosserva d-dispożizzjonijiet tal-Karta tad-Drittijiet Fundamentali tal-Unjoni Ewropea u l-prinċipji ġenerali tad-dritt tal-Unjoni.
            
         
               2)
            
            
               Id-dritt tal-Unjoni ma jipprekludix, bħala prinċipju, li leġiżlazzjoni nazzjonali li tipprevedi li l-gruppi ta’ azzjoni lokali jistgħu jeżerċitaw l-attività tagħhom biss taħt forma legali partikolari tista’ tiġi applikata, matul perijodu tranżitorju ta’ sena, għal gruppi ta’ azzjoni lokali li ġew ikkostitwiti validament taħt forma legali oħra skont il-leġiżlazzjoni nazzjonali preċedenti, anki meta jkunu pendenti l-programmi ta’ għajnuna u l-perijodu ta’ programmazzjoni marbuta magħhom. Dan japplika biss sa fejn, fatt li għandu jiġi vverifikat mill-qorti tar-rinviju, fid-dawl, b’mod partikolari tal-karatteristiċi proprji tal-imsemmija leġiżlazzjonijiet nazzjonali suċċessivi u tal-indikazzjonijiet konkreti ta’ dawn tal-aħħar, l-applikazzjoni tal-leġiżlazzjoni l-ġdida għal tali gruppi ta’ azzjoni lokali tippreċiża l-eżerċizzju tal-marġni ta’ diskrezzjoni mogħtija lill-Istati Membri mir-Regolament Nru 1698/2005 filwaqt li tibqa’ fil-limiti tad-dispożizzjonijiet ta’ din tal-aħħar u li din issir b’osservanza tad-dispożizzjonijiet tal-Karta tad-Drittijiet Fundamentali tal-Unjoni Ewropea kif ukoll tal-prinċipji ġenerali tad-dritt tal-Unjoni.
            
         
      (1)  ĠU C 156, 01.06.2013.